Phasmophobia

Phasmophobia ialah sebuah permainan video seram indie yang dibangunkan dan dilancarkan oleh Kinetic Games. Permainan ini telah tersedia sebagai akses awal melalui Steam untuk Microsoft Windows pada September 2020 bersama-sama sokongan realiti maya. Permainan ini kemudian menjadi terkenal dalam pada masa selanjutnya oleh kerana banyak YouTuber dan penyiar Twitch terkenal yang bermain permainan ini sempena musim Halloween. Pada 15 Oktober, permainan ini menjadi permainan keenam paling popular di Twitch. Di samping itu, Phasmophobia juga menjadi permainan terlaris di Steam selama beberapa minggu pada bulan Oktober dan November 2020 secara global.

 Tatamain 
Pemain menjadi satu daripada sekelompok pemburu hantu yang terdiri daripada sebanyak-banyaknya empat orang pemain yang dikontrak untuk mengurus hantu yang menetap di beberapa bangunan kosong seperti rumah, sekolah, penjara dan rumah sakit jiwa. Permainan ini memiliki empat belas jenis hantu dengan peri laku yang pelbagai. Hantu-hantu yang ada dalam Phasmophobia termasuk spirit, wraith, phantom, poltergeist, banshee, jinn, mare, revenant, shade, demon, yurei, oni, yokai serta hantu lazim. Pemain perlu mengumpulkan pelbagai bukti untuk menentukan jenis hantu yang mereka hadapi. Tujuan akhir permainan ini bukanlah untuk mengalahkan hantu, melainkan menentukan jenis hantu serta menyelesaikan misi sampingan selagi dapat bertahan diri. Pemain berkomunikasi melalui ruang percakapan yang ada sebagai radius di sekitar pemain dan lewat portofon global yang dapat didengar oleh hantu di dalam game. Hantu juga dapat bereaksi kepada pembicaraan pemain melalui pengecaman ucapan. Pemain juga dapat menggunakan peralatan untuk menjalankan misinya seperti lampu UV, termometer, pengukur EMF, kamera CCTV, salib, papan Ouija, dan sebuah "Spirit Box" untuk berkomunikasi secara langsung dengan hantu.Phasmophobia: Complete List of Spirit Box Questions That Will Get An Answer Alat-alat ini dapat digunakan bagi macam-macam tujuan daripada komunikasi, penyiastan, perlindungan diri dan mencari petunjuk jenis hantu.

 Rujukan 

 Pautan luar 
 Laman rasmi

Kategori:Permainan video akses awal
Kategori:Permainan video seram
Kategori:Permainan video indie
Kategori:Permainan video multipemain dan pemain tunggal
Kategori:Permainan video yang dibangunkan di United Kingdom
Kategori:Permainan video realiti maya
Kategori:Permainan Windows